Մապուտու

Մապուտու (պորտ.՝ Maputo, մինչ 1975 թվականը կոչվում էր Լորենսու Մարկիշ, պորտ.՝ Lourenço Marques), Մոզամբիկի մայրաքաղաքը և խոշորագույն քաղաքը, գտնվում է երկրի հարավում։ Խոշոր նավահանգիստ է Հնդկական օվկիանոսի ափին, տնտեսական կյանքը կենտրոնացված է նավահանգստի շրջանում։ Բնակչությունը՝ ▼1 133 200 մարդ (հուլիսի 1, 2023), սակայն իրականում այն գերազանցում է նշված թիվը բազմաթիվ քաղաքային ետնավայրերի և այլ ապօրինի կառույցների պատճառով : Աշխարհագրություն Մապուտուն գտնվում է համանուն ծոցի արևելյան ափին, Թեմբ գետաբերանում։ Մուպուտու գետը թափվում է ծոցի հարավային հատվածը։ Վարչատարածքային բաժանում Մապուտու քաղաքը բաժանվում է 7 մունիցիպալիտետների. Տնտեսություն Արտահանվող հիմնական ապրանքներն են հանդիսանում ածուխը, բամբակը, շաքարը, քրոմիտները, կոպրան և փայտը։ Քաղաքում արտադրվում է ցեմենտ, կահույք, կոշիկ, կերամիկական սպասք և կաուչուկ։ Տրանսպորտ Մապուտուի միջազգային օդանավակայանը Մոզամբիկի գլխավոր միջազգային օդանավակայանն է։ Քաղաքի հասարակական տրանսպորտը հիմնականում ներկայացված է միկրոավտոբուսներով, որոնք փոխադրում են քաղաքացիների մեծ մասը։ Բացի այդ գործում է պետական ավտոբուսային ընկերություն։ Միկրոավտոբուսները հիմնականում ներկրվում են Ճապոնիայից (Toyota Hiace)։ Կլիմա Մապուտուն գտնվում է սավաննաների արևադարձային և խոնավ մերձարևադարձային կլիմայական գոտիների սահմանին։ Կլիման բավականին չոր է, տարեկան թափվում են մոտ 761 մմ տեղումներ։ Անձրևների սեզոնը կարճ է, տևում է հունվարից մինչև մարտ։ Մապուտույում պատմության ընթացքում գրանցված օդի ամենացածր ջերմաստիճանը կազմել է +7 °C: Սովորաբար ջերմաստիճանը ամբողջ տարվա ընթացքում պահպանվում է +30 °C-ի սահմաններում, դեկտեմբեր-փետրվար ամիսներին լինում է ավելի շոգ։ Ծանոթագրություններ Արտաքին հղումներ Մապուտույի քարտեզը և նկարները Արխիվացված 2020-08-21 Wayback Machine